open-index/open-wikipedia-markdown huggingface dataset:
सबएटॉमिक पार्टिकल

भौतिकी मा **सबएटॉमिक पार्टिकल** (subatomic particle) अइसन पार्टिकल होला परमाणु ले छोटहन होखेला। स्टैंडर्ड मॉडल ऑफ़ पार्टिकल के हिसाब से अइसन दु परकार के सबएटॉमिक पार्टिकल हो सके लें - चाहे कंपोजिट पार्टिकल, जे अउरी कौनों पार्टिकल सभ ( जइसे की, बैरियॉन, जइसे की प्रोटोन चाहे न्यूट्रौन होलें, जे तीन ठे क्वार्क से मिल के बनल होखे लें; चाहे फिन मेसौन, दू क्वार्क से मिल के बने वाला), चाहे कौनों एलिमेंटरी पार्टिकल, जे कौनों दूसर पार्टिकल से मिल के न बनल होखे (उदाहरण खातिर, क्वार्क सभ; चाहे इलेक्ट्रान, म्यूऑन, आ टाऊ पार्टिकल, जिनहन के लेप्टॉन कहल जाला)।मूलकन भौतिकि आ नाभिकिय भौतिकि ई कन सभ दिया रिसर्च करेला।जहिया परयोग सभ से पता लागल की एगो कण तरंग अउर पदार्थ दून्नो लेखा लक्षण देखा सकेला तऽ एखिनी दिया फेन से बिचार करे के पड़ गइल। हेकरा चलते कण तरंग द्वैतता नांव के एगो नावा सिद्धांत आइल जेकर कहनाम इ हवे की एगो क्वांटम माप अतहथ कण के लक्षण तरंग आ पदार्थ डुन्नो नियन होखेला। एगो अउर नावा सिद्धांत जेकर नांव अनिश्चितता के सिद्धांत बा, कहेला की कोनो कण के स्थान आ वेगमान एक्के हाली सही से ना नापल जा सके।

## संदर्भ

श्रेणी:रसायनशास्त्र
डैन डेविड प्राइज

**डैन डेविड प्राइज** () हर साल, इजराइल देस में मौजूद डैन डेविड फाउंडेशन द्वारा दिहल जाए वाला एगो अंतर्राष्ट्रीय पुरस्कार हवे जेह में तीन गो श्रेणी में इनाम दिहल जाला।
ई ईनाम इंटरडिसिप्लिनरी रिसर्च खाती दिहल जाला आ इनाम पावे वाला लोग अपने इनाम के राशि के दस प्रतिशत दुनियाँभर के रिसर्च करे वाला युवा लोग खाती दान कइ देला।

भारत के लोग गिनावल जाय तब, सीएनआर राव (2005), जुबिन मेहता (2007) , अमिताव घोष (2010) आ श्रीनिवास कुलकर्णी (2017) के ई इनाम मिल चुकल बाटे आ एह साल (2019 में) इतिहासकार संजय सुब्रमण्यम के दिहल जाए वाला बा।

## संदर्भ

श्रेणी:अवार्ड, पुरस्कार आ सम्मान
काल-अवकाश

भौतिकी मा **काल-अवकाश** एगो गणितीय मॉडल हऽ जे निर्वात के तीन गो आयाम आ काल के एगो आयाम के एक्के मे जोड़ेला।
राजबिराज

**राजविराज नगरपालिका** नेपाल के प्रदेश संख्या २ के सप्तरी जिला में एगो शहर आ नगरपालिका बा। ई नेपाल के सबसे पहिले टाउन प्लानिंग क के बसावल शहर ह। एह जिला के मुख्यालय (सदर मोकाम) भी हवे। पहिले के **मलेठ**, **बोरिया** (3,4,5,6,7), **फर्सेट**,**हरिहरपुर**(6), **बिष्हरिया**, **कोमध्येपुरा** (4,5,6,7), **देउरी भौवा**, **दिधुवा** गाविस सभ के राजविराज नगरपालिका में मिला के एह नया बिभाजन वाली नगरपालिका के रचना भइल। इहाँ के कुल जनसंख्या 69,803 बाटे। 

***सुबह के समय लोहार गल्ली स लिहल दूध हटिया ''' राजविराज ''' के एक दृष्य ***
बज्जिका

**बज्जिका भाषा** भारतको बिहार के  तिरहुत प्रमंडल के चार जिला:  शिवहर, सीतामढ़ी,मुजफ्फरपुर, अउरी वैशाली; आ दरभंगा प्रमंडल के दू गो जिला समस्तीपुर आ मधुबनी के पछिम मे  बोलेला। नेपाल के रौतहट जिला आ सर्लाही जिला आ आसपास के तराई क्षेत्र मे रहे वाला जन भी बज्जिका भाषा बोलेला। उत्तर बिहार मे बोलवाला अउरी दु भाषा सभ भोजपुरी आ मैथिली बीचमे बज्जिका एक पुलको काम करेला।

## संदर्भ

श्रेणी:भारत के भाषा
मोहम्मद लालबाबु राउत

**मोहम्मद लालबाबु राउत गद्दी** (लालबाबु राउतके नामसे चिनेवाला / पहचाने वाला)  नेपाल के प्रदेश संख्या2 के पहिल मुख्यमन्त्री हवे । नेपाल के सात संघीय प्रदेश सभ के  बीच नेपाल के प्रदेश संख्या 2 से  संघीय समाजवादी फोरम, नेपाल पार्टी के संसदीय दलके नेता  रहल राउत नेपाल मे मुख्यमन्त्री बनेवाला पहिल आ अभी तक के एक मात्र मुस्लिम नेता ह ।

पर्सा जिला के जगरनाथपुर गाँव  निवासी राउत 35 बरिस पहिले मैट्रिक पास कइने रहे । पर्सा जिला-2 (क) से 2017 मे प्रदेशसभा चुनावमे निर्वाचित भेल रहे । यी स पहिले राउत संविधानसभा सदस्यके रूपमे भी काज कइने रहे।

15 फरवरी 2018 मे नेपाल के प्रदेश संख्या 2 के राज्यपाल रत्नेश्वर लाल कायस्थ द्वारा राज्यपाल के कार्यालय जनकपुरमे राउत  पद एवं गोपनीयताके शपथ लेने रहे ।

## संदर्भ
संघीय समाजवादी फोरम, नेपाल

**संघीय समाजबादी फोरम, नेपाल** Federal Socialist Forum, Nepal नेपाल के एक राजनीतिक दल हवे। व्यक्तिके आधारभूत आवश्यकता सभ पुरा करेके, लैगिक समानता कायम करेके, स्वतन्त्रता, राष्ट्रियता आ सामाजिक न्याय प्राप्त करेके मधेसी जनअधिकार फोरम नेपालका मुख्य उद्देश्य बा ।http://election.ujyaaloonline.com/np/politicalparties/17/%E0%A4%AE%E0%A4%A7%E0%A5%87%E0%A4%B8%E0%A5%80-%E0%A4%9C%E0%A4%A8%E0%A4%85%E0%A4%A7%E0%A4%BF%E0%A4%95%E0%A4%BE%E0%A4%B0-%E0%A4%AB%E0%A5%8B%E0%A4%B0%E0%A4%AE,-%E0%A4%A8%E0%A5%87%E0%A4%AA%E0%A4%BE%E0%A4%B2/1  । यी पार्टी के अध्यक्ष उपेन्द्र यादव ह ।

## इतिहास
 
मधेसी जनअधिकार फोरम के जन्म गैरसरकारी संस्थाके रुपमे 2054 सालमा भेल रहे । 2054 सालमे उपेन्द्र यादवके नेत्तृवमे विराटनगरमे भेल विभिन्न क्षेत्रक व्यक्तित्व सभ के मिटिंग मे नेपाल के सामाजिक, आर्थिक आ राजनीतिक समस्या मुख्य समस्या  रहल कहके सचेत करेवाला कार्यक्रम करेके निष्कर्ष निकालके । वो  मिटिंग से उपेन्द्र यादव के नेतृत्व मे मधेसी जनअधिकार फोरम नेपाल के जन्म भइल। 

फोरम के 2060 सालमे विराटनगरमे भेल पहिल महाधिवेशन से नेपाल मे  राजतन्त्रके विरोधमे आन्दोलन करेके निर्णय कइला के बाद 2062 साल चैतमा शुरु भेल आन्दोलन मे सफलता पावने रहे तेकर बाद 2063 साल माघ 2 गते मधेश आन्दोलन के शुरुवात करे लागल । आन्दोलन मे उठावल आठ गो माग मे मधेश स्वायत्व राज्यके माग सहित तत्कालिन प्रधानमन्त्री गिरिजाप्रसाद कोइराला नेतृत्वके सरकार साथ 2064 साल फागुन 16 गते आठ गो points पर सहमति कराबे मे सफल भइल। मधेस आन्दोलन के मुख्य उपलब्धि कहि त अन्तरिम संविधान मे संघीयता कहेवाला शब्द प्रवेश पवने ह । जेसकर मुख्य जस मधेसी जनअधिकार फोरम नेपाल के अध्यक्ष उपेन्द्र यादव के जाला ।  

2054 साल के संविधानसभा चुनाव पहिले फोरम एगो राजनीतिक दल के रुप मे निर्वाचन आयोग, नेपाल  मे दर्ता भेल रहे। वो चुनाव मे  प्रत्यक्ष तर्फ 30 आ  समानुपातिक तर्फ 22 करके जमा 52 सिट मे जित हासिल कइके संविधानसभा के चौथा बड्का दल बनल । फोरम समानुपातिक तर्फ 6 लाख 78 हजार 3 सौ 27 मत प्राप्त कइने रहे । इ जमा खसल मतके 6 दशमलव 32 प्रतिशत रहे ।
लेकिन इ पाटी बहुत समय तक चौथा बडहन शक्तिके रुपमे नै खे टिकअ सकल । 2066 सालमे पुष्पकमल दाहाल प्रचण्ड नेतृत्व के सरकारमे परवेश करब कि सरकार  से बाहर रहब कहैबाला विषय पर मनमुटाव  भेलापर पार्टी विभाजन होके फोरम के  दोसर नेता विजय कुमार गच्छदारके नेतृत्व मे  मधेशी जनअधिकार फोरम, नेपाल (लोकतान्त्रिक) पार्टी बनल ।http://election.ujyaaloonline.com/np/politicalparties/17/%E0%A4%AE%E0%A4%A7%E0%A5%87%E0%A4%B8%E0%A5%80-%E0%A4%9C%E0%A4%A8%E0%A4%85%E0%A4%A7%E0%A4%BF%E0%A4%95%E0%A4%BE%E0%A4%B0-%E0%A4%AB%E0%A5%8B%E0%A4%B0%E0%A4%AE,-%E0%A4%A8%E0%A5%87%E0%A4%AA%E0%A4%BE%E0%A4%B2/1 

यी पार्टी पुनः विभाजन होके मधेशी जन अधिकार फोरम, नेपाल (गणतान्त्रिक) आ मधेशी जन अधिकार फोरम मधेश बनल ह, फलस्वरूप 2070 साल के संविधानसभा चुनाव मे यी पार्टी  सातवॉ पार्टी बन गइल जे मे दु गो सिट प्रत्यक्ष आ आठ गो सिट समानुपातिक मे जीत हासिल कइने ह। यी पार्टी संविधान सभा चुनाव 2070मे प्रत्यक्ष तर्फ कुल 206,110 मत प्राप्त कइने रहे आ समानुपातिक तर्फ 214,319 मत प्राप्त कइने रहे ।
काल

**काल** एगो भौतिक राशि हऽ, जेकर इस्तेमाल कोनो घटना कब भइल ई बतावे बदे होखेला।
पुलवामा

**पुलवामा** भारतीय राज्य जम्मू काश्मीर में एगो कस्बा बा आ पुलवामा जिला के मुख्यालय बा।

## संदर्भ

श्रेणी:जम्मू अउरी काश्मीर के शहर आ कस्बा
बोगीबील पुल

**बोगीबील सड़क-रेल पुल** भारतीय राज्य आसाम में ब्रह्मपुत्र नदी पर बनल एगो पुल बा। ई आसाम के देमाजी आ डिब्रूगढ़ जिला के बीचा में बाटे आ साल 2018 के दिसंबर में एकर उदघाटन कइल गइल आ एह समय ई भारत के सभसे लमहर रेल-कम-रोड पुल (जेह में सड़क आ रेल लाइन दुनों होखे) बाटे। एह पुल पर नीचे दोहरी रेल लाइन बाटे जबकी ऊपर तीन लेन के सड़क बनावल गइल बा।

बोगीबील पुल के बने के सुरुआत 2002 में भइल। एकरे बन जाए से डिब्रूगढ़ आ ईटानगर के बीचा में आवागमन आसान हो जाई आ ई अरुणाचल में भारत के सेना आ रक्षा संबंधी चीज के भी मजबूत करी।

## संदर्भ
फोटोशॉप

**अडोबी फोटोशॉप** () चाहे जे **फोटोशॉप** भर के नाँव से जानल जाला, एगो रास्टर एडिटिंग सॉफ्टवेयर हवे जे एडोबी इंक. कंपनी द्वारा बजार में प्रकाशित होला। ई मूल रूप से 1988 में थॉमस आ जॉन नॉल द्वारा बनावल गइल। जल्दिये ई अतना पापुलर भइल कि फोटो एडिट करे खाती "फोटोशाप कइल", "फोटोशापिंग" नियर भाषाई इस्तेमाल चलन में आ गइल, हालाँकि, एडोबी कंपनी अइसन बेहवार के कम पसंद करे ले।

फोटोशाप में रास्टर इमेज के एडिट कइल जा सके ला आ ई कई लेयर में, मास्क के साथ आ अल्फ़ा कंपोजिटिंग वगैरह के सपोर्ट करे ला। फोटोशाप में कई तरह के कलर मॉडल सभ के सपोर्ट भी बा जेह में आरजीबी, सीएमवाइके, स्पॉट कलर आ डुओटोन वगैरह बा। एकर आपन खुद के फाइल फारमेट `PSD` आ `PSB` बाड़ें।

फोटोशाप के साथे-साथ, अडोबी द्वारा अउरी कई गो सॉफ्टवेयर उपलब्ध करावल जा रहल बाने जइसे कि, फोटोशाप एलिमेंट्स, फोटोशाप लाइटरूम, फोटोशाप एक्सप्रेस, फोटोशाप फिक्स, फोटोशाप स्केच आ फोटोशाप मिक्स; ई सगरी "फोटोशाप परिवार" के रूप में भी जानल जालें। इहो घोषणा बा की 2019 में आइपैड खाती फोटोशाप लांच होखे वाला बाटे।

## संदर्भ

श्रेणी:सॉफ्टवेयर
पेपा पिग

**पेपा पिग** () एगो ब्रिटिश एनीमेशन सीरीज बाटे जेकर डाइरेक्टर आ प्रोड्यूसर एस्टली बेकर डेवीज बाड़ें जे इंटरटेनमेंट वन के साथे मिल के एकरा के प्रोड्यूस कइले बाड़ें। ई एक किसिम के प्रीस्कूल एनीमेशन सीरीज हवे, मने कि अइसन कार्टून कहानी जे में अभिन इस्कूले जाए भर से भी छोट बच्चा सभ खाती मनोरंजन के चीज सामिल कइल गइल बा। एह सीरीज के पहिला प्रसारण 31 मई 2004 के भइल। वर्तमान में ई एंड्रॉइड मोबाइल आ टैब सभ पर काफी चलनसार बाटे।

सरकार के आलोचना के चलते एकरा के चीन देस में प्रतिबंधित भी कइल गइल रहल। कुछ खबर के मोताबिक अमेरिका के बच्चा सभ एकरे चलते ब्रिटिश अंग्रेजी के टोन सीख ले रहल बाने इहो कहल गइल। वर्तमान में कुल 180 देस/क्षेत्रन में देखावल जा रहल बा।

## कहानी
पेपा चाहे पेप्पा एगो बहुत छोट पिग्गी (सुअरी के छोट बच्ची) हवे जे अपना छोट भाई जार्ज आ मम्मी पिग अउरी डैडी पिग के साथे रहे ली। पेप्पा के पसंदीदा चीजों में गेम खेलल, ड्रेसिंग कइल, बाहरें घूमल-फिरल आ गंदा गड़हा गुड़ही में कूदल सामिल बा। इनके कारनाम से हमेशा हँसी आवे ले।

## संदर्भ

श्रेणी:एनीमेशन
सिंधु जल समझौता

**सिंधु जल संधि** पानी के बँटवारा खातिर भारत आ पाकिस्तान के बीच भइल एगो दू पक्ष वाली अंतर्राष्ट्रीय संधि हवे। एह संधि में बिस्व बैंक (ओह समय "पुनर्निर्माण आ विकास खाती अंतर्राष्ट्रीय बैंक") बीचा में मध्यस्थता कइलस। एह संधि पर कराची में 19 सितंबर 1960 के भारत के प्रधान भारत के प्रधानमंत्री जवाहरलाल नेहरू आ पाकिस्तान के राष्ट्रपति अयूब खान दस्खत कइल लोग।

एह समझौता के हिसाब से तीन ठे "पूरबी" नदी सभ — ब्यास, रावी आ सतलज — के कंट्रोल भारत के, आ तीन "पच्छिमी" नदी सभ — सिंधु, चेनाब आ झेलम — के कंट्रोल पाकिस्तान के मिलल।

जब 1960 ई लागू भइल तबसे ले अबतक ले भारत आ पाकिस्तान कौनों पानी संबंधी संघर्ष में ना अझुरइलन सऽ। अगर कौनों असहमती चाहे बिबाद भइल तब उहो ओही लीगल फ्रेमवर्क के तहत सलटा लिहल गइल जेकर बेवस्था एह समझौते में बाटे। एह तरीका से देखल जाय तब ई समझौता दुनिया के सभसे सफल जल समझौता सभ में गिनल जा सके ला, हालाँकि कुछ बिस्लेष्ण करे वाला लोग एह बात पर जोर देले बा कि एकरे परबिधान में कुछ टेकनीकल चीज अपडेट करे के जरूरति बा आ एकरे स्कोप के बिस्तार कइल चाहत बा जवना से कि जलवायु बदलाव के सामिल कइल जा सके। एह संधि के परबिधान के अनुसार, भारत द्वारा सिंधु नदी सिस्टम क्र कुल पानी के (घरेलू इस्तेमाल, उद्योगिक आ अउरी अइसन इस्तेमाल जेह में पानी खरच न होखे अइसन इस्तेमाल के पच्छिमी नदी सभ में सीमित छोड़ के) लगभग 20% इस्तेमाल क सके ला आ बाक़ी पानी पाकिस्तान खाती हवे।

## संदर्भ

## बाहरी कड़ी
* 1, 2 ; Ali, Saleem H. "Water Politics in South Asia: Technocratic Cooperation in the Indus basin and beyond." Journal of International Affairs, Spring, 2008.
* Indus Waters Treaty:The World Bank The actual brokers of the Treaty **World Bank** and the detailed website.
* Indus Water Treaty Importance  Analysis and Indo pak relation.
* Bibliography Water Resources and International Law  See **Indus River**. Peace Palace Libray
* The Indus Waters Treaty: A History .  Henry L. Stimson Center.
* The Politics of Indo-Pak Water-Sharing . Young Bhartiya.
* 

श्रेणी:भारत के जलभंडार
श्रेणी:अंतर्राष्ट्रीय संधि आ समझौता
2019 बालाकोट हवाई हमला

26 फ़रवरी 2019 के बारह गो मिराज 2000 जेट बिमान से भारतीय एयर फ़ोर्स लाइन ऑफ़ कंट्रोल पार क के बालाकोट में मौजूद जैश-ए-मोहम्मद के कैंप पर हमला कइलस। भारतीय मीडिया के रपट के हिसाबन 200 - 300 मिलिटेंट सभ एह हमला में मारल गइलें।

पाकिस्तान ई कहलस कि भारतीय सेना के लड़ाकू जहाज ओह लोग के हवाई सीमा में घुसलें आ मुज़फ्फराबाद के नगीचे से घुस के बालाकोट में बम गिरवलें। बाकी कौनों मौत भा नोकसान ना दर्ज भइल।

## संदर्भ

श्रेणी:भारत
श्रेणी:पाकिस्तान
आकासी बिजली

**आकासी बिजली** (, *लाइटनिंग*) अचानक आ तेजी से होखे वाला इलेक्ट्रोस्टेटिक डिस्चार्ज हवे जे आकास (वायुमंडल) के एक हिस्सा से दुसरे हिस्सा ले चाहे वायुमंडल में मौजूद बादर से जमीन तक ले होखे ला। आमतौर पर ई बरखा वाला कपासी बादर सभ के साथे जुड़ल घटना हवे आ झंझावात (तूफान) के समय होखे ला।

जब बादर में बर्फ के कण सभ ऊपर उठत घरी, लगभग जमल पानी (ग्रुपल) से टकरालें, उनहन में धनात्मक चार्ज आ जाला। इहे पाजिटिव चार्ज जब अचानक तेजी के साथे रिलीज होखे ला तब आकास में चमक भा चमकदार लकीर देखलाई पड़े ले जेकरा के आकासी बिजली कहल जाला। बहुधा एकरे साथे बादर के गरजले के घटना भी होखे ले; मने कि एह डिस्चार्ज के समय होखे वाला तेज आवाज।

## कुछ आम चीज

टिपिकल बादर-से-जमीन वाली आकाशीय बिजली के चमक (फ्लैश) अपना चरम पर तब चहुँपे ला जब बिजली के बहाव करे वाला प्लाज्मा चैनल के निर्माण होला; ई प्लाज्मा चैनल बादर के भीतर आ ओकरे बाद जमीन तक ले  से बेसी ऊँचाई वाला होला। अंतिम स्टेज में बिजली के डिस्चार्ज होखल एगो बहुते जटिल प्रक्रिया होखे ले। अपना चरम के दसा में, एगो टिपिकल झंझावत (थंडरस्टार्म) जमीन पर हर मिनट लगभग तीन या बेसी "वार" करे ला।  आकासी बिजुरी पैदा तब होखे ले गरम हवा के राशि ठंढा हवा के राशि में मिक्स होखे ले, हालाँकि, अइसन घटना धूर के तूफ़ान, जंगल के आगि, ज्वालामुखी फाटे वगैरह के साथे भी हो सके ला। हरीकेन (उष्णकटिबंधी चक्रवात) सभ में बिजली के टिपिकल उत्पत्ति के अस्थान बरखा वाला इलाका होला जे इनहन के सेंटर के चारों ओर  के दूरी पर होला।

आकासी बिजली के अध्ययन करे वाला बिज्ञान के *फुलमिनोलॉजी (fulminology)* कहल जाला आ आकाशी बिजली से डेराइल  *एस्ट्राफोबिया (astraphobia)* कहाला।

## संदर्भ

श्रेणी:मौसम
भारतीय एयर फोर्स

**भारतीय एयर फोर्स** (आइएएफ) भारत के सेना बल के हवाई हिस्सा हवे। अपने सैनिक दस्ता आ जहाज आ हथियारन के चलते ई दुनियाँ के चउथी रैंक के वायु सेना मानल जाले। भारतीय एयर फोर्स के प्राथमिक काम भारतीय हवाईक्षेत्र के रक्षा कइल आ हवाई लड़ाई कइल हवे।

## संदर्भ

श्रेणी:भारतीय सेना
जैश-ए-मोहम्मद

**जैश-ए-मोहम्मद** (शाब्दिक अरथ: मोहम्मद के सेना) एगो पाकिस्तान स्थित आतंकवादी समूह बा। ई देवबंदी जेहादी आतंकवादी समूह हवे जेकर प्रमुख मकसद जम्मू काश्मीर के भारत से अलग कइल आ पाकिस्तान में शामिल कइल हवे। एकर सुरुआत 2000 में भइल आ तब से ई जम्मू-काश्मीर में कई गो हमला के अंजाम दे चुकल बा।

## फुटनोट

## संदर्भ
* 
* 
* 

श्रेणी:भारत में जेहादी समूह
सिंह

**सिंह** (, *लायन*; बैज्ञानिक नाँ.: *Panthera leo*) एगो बड़हन साइज के मांसाहारी जानवर हवे। बैज्ञानिक रूप से ई *फैलिडाई* परिवार के *पैन्थेरा* बंस के सदस्य हवे। *फैलिडाई* परिवार के ई दुसरा सभसे बड़ साइज वाला सदस्य हवे, बाघ के बाद। इतिहासी रूप से ई भारत के पच्छिमी हिस्सा से ले के सहारा रेगिस्तान के किनारे वाला हिस्सा सभ तक आ दक्खिनी अफिरका तक ले पावल जायँ, हालाँकि अब इनहन के इलाका बहुत सकेत हो चुकल बाटे।

## संदर्भ

श्रेणी:जंगली जीव
विश्व शांति स्तूप

**विश्व शांति स्तूप** के नाव से दुनियाँ के कई जगह पर बौद्ध स्तूप मौजूद बाड़ें जिनहन के निर्माण जापान के फूजी गुरू लोगन द्वारा परमाणु हमला के यादगार आ एकरे चलते शांति के सनेसा देवे खाती बनवावल गइल बा। एह कड़ी के स्तूप सभ में भारत के बिहार राज्य के राजगीर (राजगृह) में रत्नागिरी पहाड़ी पर बनवावल गइल स्तूप सभसे परसिध बाटे। अउरी अइसन स्तूप महाराष्ट्र के वर्धा में भी बा आ बिहार के वैशाली में, उत्तर प्रदेश में सारनाथ में आ दिल्ली के इंद्रप्रस्थ इलाका में भी अइसन पैगोडा शैली वाला स्तूप बनल बाड़ें।

## राजगीर, बिहार
ई स्तूप 1969 में बनवावल गइल। सफेद गुंबद के आकार के एकर डिजाइन बा। चारों ओर गुंबद में बुद्ध के सोनहरी मूर्ती बाड़ीं। इहाँ से गृद्धकूट नामक अस्थान थोड़िके दूरी पर बाटे जे बुद्ध के प्रिय अस्थान रहल।

## संदर्भ

श्रेणी:बिहार के पर्यटक आकर्षण
श्रेणी:बौद्ध मंदिर
गोलघर, गोरखपुर

**गोलघर** वर्तमान गोरखपुर शहर के एगो इलाका आ आधुनिक बजार बा। गोरखपुर जंक्शन इस्टेशन से दक्खिन पच्छिम ओर आ सिविल लाइंस के पच्छिम ओर ई बजार काली मंदिर से ले के कचहरी रोड ले बिस्तार लिहले बाटे। ई गोरखपुर शहर के सभसे मुख्य बजार हवे जहाँ रोज के जरूरत के लगभग हर समान मिल सके ला।

## नाँव
एह लमहर इलाका आ बजार के नाँव *गोलघर* पड़े के पाछे कारन बतावल जाला कि पहिले इहाँ एगो चुंगी के भवन रहल जे इलाहाबादी खपड़ा के छावल लाल रंग के गोल बिल्डिंग रहल आ नया बसत बजार के नाँव एकरे नाँव पर गोलघर पड़ गइल; दूसर मत ई बा कि एहिजा एगो क्लब रहल जेकर बिल्डिंग गोल रहल आ ओकरे नाँव पर ई बजार गोलघर कहाए लागल।

## संदर्भ

श्रेणी:गोरखपुर
भौतिकी में नोबेल पुरस्कार

[thumb|upright|[Wilhelm Röntgen (1845-1923), the first recipient of the Nobel Prize in Physics.]]
**भौतिकी के नोबेल पुरस्कार** बरिस भ मे मिले वला एगो पुरस्कार हऽ जवन की राजकीय स्वीडन बिज्ञान अकादमी, हूनका के देवेला के जे भौतिकी मे निमन काम कइले होखेलन। ई हऊ सभ नोबेल पुरस्कार मे ले एगो बा जेकर स्थापना 1895 मे अल्फ्रेड नोबेल कइले रहन आ जेकरा दिहल 1901 से चालू भइल।

## संदर्भ

श्रेणी:अवार्ड, पुरस्कार आ सम्मान
श्रेणी:भौतिकी
काकोलत झरना

**काकोलत** भारतीय राज्य बिहार में, बिचला दक्खिनी हिस्सा में, नवादा के लगे एगो प्राकृतिक झरना बाटे आ एह इलाका के परसिद्ध पर्यटन अस्थान हवे। ई झारखंड के राजधानी राँची से लगभग 150 किलोमीटर के दूरी पर बा आ नवादा से  के दूरी पर बाटे।

झरना एही नाँव के काकोलत पहाड़ी से उतरे वाली एगो नदी पर बने ला आ लगभग 150 फीट ऊँच धारा गिरे ले जे नीचे बनल प्राकृतिक झरना कुंड (प्लंज पूल) में पानी छोड़े ले। बैसाख के महीना में इहाँ मेला लागे ला आ लोग एह कुंड में नहान करे ला। कथा के अनुसार मान्यता हवे कि पांडव लोग अपना निर्वासन के दौरान इहाँ नहान करे आइल रहल।

## संदर्भ

श्रेणी:बिहार के पर्यटक आकर्षण
श्रेणी:भारत के झरना
भीमबाँध बिहार

**भीमबाँध बनजीव बिहार** भारतीय राज्य बिहार के मुंगेर जिला में एगो पर्यटन स्थल बा। कथा अनुसार मानल जाला कि इहाँ पांडव भाई लोग आइल रहे आ भीम एगो बंधा के निर्माण करवलें। वर्तमान में एह क्षेत्र के जंगलीजीव बिहार (वाइल्डलाइफ सैंक्चुअरी) के रूप में बिकसित कइल गइल बा। हरियरी वाला ई इलाका एगो प्रमुख पर्यटन केंद्र बा।

## संदर्भ

श्रेणी:बिहार
श्रेणी:बिहार के पर्यटक आकर्षण
मैसीचयुसेटस् प्रोद्योगिकी संस्थान

**मैसिचयुसेट्स प्रोद्योगिकी संस्थान** एगो बेसरकारी शोध विश्वविद्यालय हऽ जेकर अस्थापाना १८६१ मे भइल रहे।
बिज्ञान स्नातक

**बिज्ञान स्नातक** एगो पूर्वस्नातक बिद्यामूलक उपाधि हऽ जे हुनका दिहल जाला जे ३ से ५ बरिस के कोर्स कइले होखेला।

श्रेणी:बिज्ञान
हरीशचंद्र वर्मा

**हरीशचंद्र वर्मा** जी एगो भारतीय परीक्षामूलक भौतिकज्ञ आ भारतीय प्रोद्योगिकी संस्थान कानपुर के सेवानिवृत्त शिक्षक हईं। इहाँ के शोध के क्षेत्र परमाणविक पदर्थबिद्या हवे।
परमाणविक पदर्थबिद्या

**परमाणविक पदर्थबिद्या** भौतिकी के एगो अईसन डाढ़ हटे जेहमे परमाणविक केंद्र आ होकर बनावट के पढ़ल जाला।
परमाणविक पदर्थबिद्या (बहुअर्थी)

**परमाणविक पदर्थबिद्या** माने हई कुल हो सकेला:-

*परमाणविक पदर्थबिद्या
*बेसी ऊर्जा के परमाणविक पदर्थबिद्या
*न्यूक्लियर फिजिक्स न्यूज
*परमाणविक पदर्थबिद्या के कार्यालय, संयुक्त राष्ट्र ऊर्जा बिभाग

## इहो देखीं

परमाणविक पदर्थबिद्या संस्थान(बहुअर्थी)
बकरी

**बकरी** एगो पालतू जानवर हवे। बैज्ञानिक बर्गीकरन के हिसाब से ई *बोवीडाइ* परिवार में आवे वाली प्रजाति *काप्रा एइगैग्रस (C. aegagrus)* के एगो उपप्रजाति के पोस के पालतू बनावे से बनल किसिम भा उप प्रजाति हवे (जंगली बकरी से अलग)। ई *कैपरीनाइ* उपपरिवार में आवे ले, मने कि भेड़ सभ के नगीचे के प्रजाति हवे। एह प्रजाति के पालतू बनावे के काम दक्खिन-पच्छिम एशिया आ पुरबी यूरोप में भइल। वर्तमान में इनहन के लगभग 300 नस्ल (ब्रीड) बाड़ी स।

पालतू बकरी के दूध आ माँस दुन्नो खाती पोसल जाला।

## संदर्भ

श्रेणी:जानवर
श्रेणी:मैमल
मैक्स प्लैंक

**मैक्स कार्ल एर्नस्ट लुडविग प्लैंक**(23 अप्रैल 1858-4 अक्टूबर 1947) एगो जर्मन भौतिकीज्ञ रहलें जिनकर ऊर्जा क्वांटा के खोज हुनका के 1918 मे भौतिक शास्त्र मे नोबेल पुरस्कार जीतवइलस।

## संदर्भ
आरा-छपरा सेतु

**आरा-छपरा सेतु** चाहे **वीर कुंवर सिंह सेतु** भारत के बिहार मे भोजपुर आ सारन जिला मे गंगा प बनल एगो पुल हऽ जे आरा आउर छपरा के जोड़ेला। ई दुनिया के सभ से लाम एक्स्ट्राडोज्ड पुल बाटे। ई पुल बिहार के उत्तर आ दक्खिनी भाग के जोड़े के काज करेला।
 वीर कुंवर सिंह सेतु के आम जनता ला 11 जून 2017 के खोलल गइल।

## परियोजना
आरा-छपरा सेतु आरा आउर छपरा के दूरी 130 किमी से 40किमी कई दिहलस। हेकरा बनला से लोग उत्तर बिहार से दक्खिन बिहार बिना पटना गइले जा सकेला। ई पुल छपरा मे एनएच-19 आ आरा के कोइलवर में एनएच-30 के जोडला। नीतीश कुमार पुल के शिलान्यास 2010 मे कइलन आ बोललन की हुनकर इच्छा भोजपुरी बोले वाला जिला सभ के जोडल बा।

800 करोड़ रोपया लगाई के बनल आरा छपरा सेतु दुनिया से सभसे लमहर मल्टी स्पेन एक्स्ट्रादोज्ड सेतु बाटे। पुल 4.35 किमी लमहर बा।

## गंगा नदी प पुल
गंगा नदी बिहार के दु बखरा कई दिहेले जेकरा गुने यातायत मे परेशानी होखेला।

गंगा नदी प पहिलका पुल, राजेन्द्र सेतु 1959 मे बनल रहे। दूसरका पुल महात्मा गाँधी सेतु जवन की 5575 मीटर लमहर रहे आ ओह घड़ी भारत से सभसे लमहर पुल रहे। हेकरा बाद भागलपुर मे विक्रमशिला सेतु बनल आ चउथा पुल जयप्रकाश नारायण सेतु रहे।

मुंगेर गंगा सेतुओ अभी बनऽता। बख्तियारपुर - ताजपुर सेतु के निर्माण अबहिन होखऽता जे बख्तियारपुर आ ताजपुर के जोड़ी।

आरा-छपरा सेतु आरा आ छपरा के जोड़ेला। राजेन्द्र सेतु लगे एगो अउर पुल बनावे के बात चलऽता।

## गैलरी

File:Arrah- Chhapra Bridge, Ara (Bihar).jpeg|आरा छपरा सेतु, आरा छपरा
File:Arrah Chhapra Bridge (Under Construction).jpg|आरा छपरा सेतू बनत बजी


## संदर्भ

श्रेणी:बिहार के भूगोल
नगर पंचायत

**नगर पंचायत** भारत मे नगर से गाँव मे होखे वला बदलाव के कहल जाला।

## इहो देखल जाय
* भारत में पंचायती राज
* भारत मे नगरपालिका प्रशासन
* भारत के नगरपालिका प्रशासन सभ के लिस्ट

## संदर्भ

श्रेणी:भारतीय राजनीति
इटैलियन भाषा

**इटैलियन** चाहे **इतालवी** यूरोप के इटली देस में जनमल एगो रोमांस भाषा हवे जे इंडो-यूरोपियन भाषा परिवार के हिस्सा हवे। एक उत्पत्ति रोमन काल में वल्गर लैटिन भाषा से भइल। 2012 के आँकड़ा अनुसार यूरोपियन यूनियन में कुल 69 मिलियन लोग एह भाषा के मूल बोले वाला बाटे। पूरा दुनिया में एकरे बोले वालन के संख्या 90 मिलियन बा जेह में एकरा के अपना महतारी भाषा के बाद दुसरा भाषा के रूप में बोले वालन के संख्या भी शामिल कइल गइल बाटे।

## संदर्भ


## स्रोत ग्रंथ
* 
* 
* 

श्रेणी:यूरोप के भाषा
श्रेणी:इटली
माइक्रोप्लास्टिक

**माइक्रोप्लास्टिक** चाहे **महीन प्लास्टिक कण** कौनों भी किसिम के प्लास्टिक के अइसन महीन कन हवें जिनहन से प्लास्टिक प्रदूषण होखे ला।
बख्तियारपुर

**बख्तियारपुर** भारत के बिहार राज्य के पटना जिला एगो नगर पंचायत हऽ।

## संदर्भ

श्रेणी:पटना जिला
श्रेणी:बिहार के शहर आ कस्बा
फेयनमन (बहुअर्थी)

* **[[रिचर्ड फेयनमन]]** (1918-1988) जी एगो भौतिकज्ञ रहनी।

**फेयनमन** माने इहो कुल भ सकेला:

*७४९५ फेयनमन ग्रहिका
*अतिसूक्ष्म प्रोद्योगिकी मे फेयनमन पुरस्कार

## उपनाँव जोरे आउर लोग

जोअन फेयनमन(जनम १९२७),खगोलशास्त्री, रिचर्ड के बहिन

## इहो देखीं

*फाइनमन, एगो उपनाँव
*फिनेमन, एगो उपनाँव
अँजोर प्रदूषण

**अँजोर प्रदूषण** चाहे **प्रकाश प्रदूषण**, जेकरा **फोटोपॉल्यूशन** भी कहल जाला, रात के माहौल में मनुष्य द्वारा पैदा कइल फाजिल अँजोर हवे। बाकी प्रदूषण सभ नियर ई कौनों पर्यावरण भा ओकरे कौनों अंग में कौनों तत्व के हानिकारक प्रवेश के रूप में ना परिभाषित होला बलुक खुदे प्रकाश, मने कि अँजोर के बेसी हो जाए के घटना हवे।

एकर परभाव *फोटिक हैबिटाट*, मने कि अँजोर में रहे वाला जीवन के निवास क्षेत्र, में बिसमता पैदा करे ला। शहरी इलाका सभ के आकास में रात के समय एकर परभाव देखल जा सके ला। अगर रात के अइसन अँजोर कमरा (घर) के भीतर ले प्रवेश करे, नींद ख़राब करे आ मनुष्य के सेहत पर असर डाले वाला हो सके ला।

श्रेणी:प्रदूषण
अतिसूक्ष्म प्रोद्योगिकी मे फेयनमन पुरस्कार

**अतिसूक्ष्म प्रोद्योगिकी मे फेयनमन पुरस्कार** एगो पुरस्कार हटे जे फोरसाइट संस्थान अतिसूक्ष्म प्रोद्योगिकी के क्षेत्र मे दिहेला। बरिस भ मे प्रायोगिक आ सैद्धांतिक काज बदे दुगो पुरस्कार दिहल जाला।
बिहार संग्रहालय

**बिहार संग्रहालय** भारत के बिहार राज्य के राजधानी पटना मे एगो संग्रहालय बाटे। 2015 मे हेकरा आधा खोलल गइल आ 2017 मे पूरा चालू भ गइल।हेकरा मे सीखे ला बहुत कुछ बाटे

## संदर्भ

श्रेणी:बिहार
श्रेणी:पटना
इरविन क्रेजीग

**इरविन क्रेजीग** जी एगो जर्मन-कनाडाई गणितज्ञ आ केयरलटन विश्वविद्यालय मे गणित के अध्यपक रहीं।

## संदर्भ

श्रेणी:जर्मनी के लोग
श्रेणी:1922 में जनम
श्रेणी:2008 में निधन
गणित के सवाल

**गणित के सवाल** अईसन सवाल होखेला जेकरा गणित के बिधी से देखावल, बुझल आ बनावल जा सकेला। एहमे असलियो दुनिया के सवाल हो सकेला जइसे सौर्य मंडल मे गरह सभ के कक्ष संबंधित गणना चाहे हिलबर्ट के सवालन लेखा कल्पानिको हो सकेला।

श्रेणी:गणित
प्रिंसटन विस्वविद्यालय

**प्रिंसटन विस्वविद्यालय** प्रिंसटन, न्यु जर्सी मे एगो बेसरकारी आईवी लीग विश्वविद्यालय हऽ।
एलेक्जेंड्रिया ओकासियो कार्टेज़

**एलेक्जेंड्रिया ओकासियो कार्टेज़** (; जनम: 13 अक्टूबर 1989) एगो अमेरिकी राजनीतिक नेता आ एक्टिविस्ट बाड़ी। कार्टेज डेमोक्रेटिक पार्टी के सदस्य बाड़ी आ 3 जनवरी 2019 से न्यूयार्क के 14वाँ कांग्रेसनल डिस्ट्रिक्ट से प्रतिनिधि चुनल गइल बाड़ी। मध्यावधि चुनाव में उनके मिलल जीत के एगो बड़हन उलटफेर के रूप में देखल गइल। एह तरीका से ई अमेरिकी कांग्रेस में, २९ बरिस के उमिर वाली, सभसे कम उमिर के प्रतिनिधि बाड़ी।

## संदर्भ

श्रेणी:अमेरिका के लोग
श्रेणी:1989 में जनम
पाथ इंटीग्रल फार्मुलेशन

**पाथ इंटीग्रल फार्मुलेशन** प्रमात्रा बलबिद्या मे एगो बिधि हऽ जे अभिजात बलबिद्या के सामान्यीकरण करेला।

श्रेणी:मैकेनिक्स
क्वांटम इलेक्ट्रोडायनैमिक्स

कण भौतिकी मे **क्वांटम बिद्युतगतिबिज्ञान** बिद्युतगतिबिज्ञान एगो एगो सापेक्षिक प्रमात्रा क्षेत्र सिद्धांत बाटे।

श्रेणी:भौतिकी
तरल हीलियम

सामान्य दाब प, रासायनिक तत्व हीलियम तरल तखानिये होखेला जखनी होकर तापमान -२७०° सेल्सियस जतना कम होला।
दशरथ मौर्य

**दशरथ मौर्य** जी २३१ से २२४ इशा पूर्व ले मौर्य साम्राज्य के राजा रहनी। उहाँ के अशोक के पोता आ हुनका बाद भारत के राजा रहनी।

श्रेणी:मौर्य सम्राट
बिहटा

**बिहटा** पटना जिला मे सभसे तेजी से बिकसित होखत उपनगर हऽ। ई पटना से 35 किलोमीटर दाक्खिन-पाक्खिम मे पड़ेला।.बिहटा पटना के आवे वाला सैटेलाइट नगर हऽ।. ई बिहटा रेलवे स्टेशन से 7 किमी पड़ेला।

## भुगोल
बिहटा पटना से 35 किलोमीटर पाक्खिम मे पड़ेला। हेकरा ग्रेटर ओ पटना बोलल जाला जेने ढेर कंपनी सभ पइसा के निवेश करेले। काँचापुर मे एगो परसिद्ध बन देबी के मंदिर हऽ आ

## शैक्षणिक संस्थान सभ
आइआइटी, पटना दिवालपुर नांव के एगो गाँव मे 501 एकड़ मे बाटे। बिहार सरकार पहिलही एनआईटी ला सै एकड़ जमीन दिहले बा। 2009 मे मीरा कुमार कर्मचारी राज्य बीमा निगम मेडिकल कॉलेज आ अस्पताल के उद्घाटन के शिलन्यास कइले रही। 7 जुलाई 2018 के अस्पताल चालू भइल।

केद्रिय मंत्री कपिल सिब्बल 3 जून 2013 के बिहटा मे राष्ट्रीय विद्युतीय आउर सुछना प्रौद्योगिकी संस्थान के शिलान्यास कइले रहन।

## अंतरराष्ट्रीय हवाई अड्डा
[right|thumb|[बिहटा वायुसेना पड़ाव]]

## संदर्भ

श्रेणी:पटना
श्रेणी:बिहार के शहर आ कस्बा
ठुमरी

**ठुमरी** हिंदुस्तानी शास्त्रीय संगीत के एगो बिधा हवे; एकरा के सेमी-क्लासिकल कटेगरी में रखल जाला। एह तरह के गायन में रस, रंग आ भाव के परधान अस्थान दिहल जाला। गायक-गायिका लोग छोट बंद के बोल के ले के बिबिध तरीका से उनहन में कहल भाव के प्रगट करे ला।

*ठुमरी* शब्द के उत्पत्ती *ठुम* से बतावल जाला, जे ठुमक के चलल चाहे ठुमका शब्द में आवे ला, मतलब कि छोट कदम से अइसन रुक-रुक के चलल कि गोड़ में बन्हनल पैंजनी वगैरह के घुघुर में खनक पैदा होखे।

गायकी के बिधा के रूप में एकर उत्पत्ती अवध के नबाब लोग के इहाँ से भइल बतावल जाले हालाँकि कुछ लोग इहो माने ला कि ई चलन में पहिले से रहल आ नबाव लोग एकरा के आगे बढ़ावे के काम कइल। ठुमरी के धुन भारतीय लोक संगीत से भी कई चीज लेले। कजरी, दादरा, होरी, टप्पा नियर अउरी कई गो बिधा सभ जे सेमी-क्लासिकल शैली में गिनल जालीं, कभी-कभार ठुमरिये के वर्ग में रखल जालीं आ एह पूरा संगीत के ठुमरी कहल जाला; हालाँकि, इनहन के बोल भाव वगैरह में अंतर होला। ठुमरी के भाव बहुधा शृंगार रस वाला होखे लें। 

## संदर्भ

श्रेणी:संगीत
बिहटा रेलवे स्टेशन

**बिहटा रेलवे स्टेशन**(स्टेशन कोड: BTA) भारत के बिहार राज्य के पटना जिला के बिहटा नगर मे एगो रेलवे स्टेशन बा। ई पटना जंक्शन ले २८ किलोमीटर पक्खिम पड़ेला।

## संदर्भ

श्रेणी:भारत के रेलवे स्टेशन
भारतीय रेल

**भारतीय रेल** भारत के राष्ट्रीय रेल संचालन संस्था हटे जेकरा रेल मंत्रालय चलावेला।
पुरूब मध्य रेल

**पुरूब मध्य रेल** (छोटहन:पुमरे) भारत के १८ गो रेल अंचल मे ले एगो बाटे।

श्रेणी:भारतीय रेल
अती तरलता

**अती तरलता** शुन्य शन्द्रता वाला तरल के अईसन गुन हऽ जेहसे ऊ बिना कोनो गतीज उर्जा मे कमी भइले चलेला।

श्रेणी:भौतिकी
कण भौतिकी

**कण भौतिकी** भौतिकी के एगो डाढ़ हऽ कण सभ के लक्षन के पढ़ेला।

श्रेणी:भौतिकी के उपशाखा
हवड़ा-दिल्ली प्रधान रेलपथ

**हवड़ा-दिल्ली प्रधान रेलपथ** कोलकाता आ दिल्ली के जोड़ेला। ई १५३२ किलोमीटर लमहर रेलपथ १८८६ मे चालू भइल रहे।

श्रेणी:भारतीय रेल
पिनाकी चंद्र घोष

**पी सी घोष** चाहे **पिनाकी चंद्र घोष** (जनम 28 मई 1952) भारतीय सुप्रीम कोर्ट के जज रह चुकल बाने आ 19 मार्च 2019 के पदभार लिहले के बाद भारत के वर्तमान आ पहिला लोकपाल बाड़ें। सुप्रीम कोर्ट के जज बने से पहिले पीसी घोष आंध्र प्रदेश हाइकोर्ट के चीफ जस्टिस आ ओकरे पहले कलकत्ता हाइकोर्ट के जज रहलें।

घोष के जनम कलकत्ता में भइल आ ई एगो जानल-मानल परिवार से आवे लें जहाँ कई पीढ़ी से लोग वकालत के क्षेत्र में रहल बा।

## संदर्भ

श्रेणी:जियत लोग
श्रेणी:1952 में जनम
दानापुर रेल एकाई

**दानापुर रेल एकाई** पुरूब मध्य रेल के पांच गो मे ले एगो एकाई हऽ जवन की पटना जिला के दानापुर मे पड़ेला।

श्रेणी:भारतीय रेल
सैटेलाइट नगर

**सैटेलाइट नगर** नगर परिकल्पना के एगो सिद्धांत बावे जे छोटन महानगरीय क्षेत्र के बात करेला जे की बड़ महानगरीय क्षेत्र लगे रहेला बाकिर होकरा से अलग आ आत्मनिर्भर रहेला।

श्रेणी:शहरी भूगोल
आइएसओ 3166-2:आइएन

**आईएसओ ३१६६-२:आईएन** आईएसओ ३१६६-२ मे भारत के नमंकान हऽ।
मरद

**नर** चाहे **मरद** अईसन प्रानी के कहल जाला जे विर्य बनावेला।
वसुधैव कुटुंबकम्

thumb|वसुधैव कुटुम्बकम्
***वसुधैव कुटुंबकम*** () संस्कृत में रचल महा उपनिषद के एगो श्लोक के आखिरी टुकड़ा हवे जेकर माने होला - "पूरा धरतिये एगो परिवार ह"। एह वाक्य के अक्सरहा इस्तेमाल देखे के मिले ला आ ई भारतीय संस्कृति के ब्यापक दृष्टिकोण के सबूत के रूप में कोट कइल जाला। बाद के ग्रंथ सभ में भी एह वाक्य भा एह अरथ के इस्तेमाल मिले ला।

## स्रोत
महा उपनिषद (महोपनिषद) में ई श्लोक आइल हवे।

## संदर्भ

श्रेणी:संस्कृत शब्द, वाक्य आ सूक्ति
श्रेणी:उपनिषद
एनेस्थीसिया

**एनेस्थीसिया** चाहे **एनेस्थेशिया** (; यूनानी भाषा से, बिना चेत) अइसन अवस्था होला जेह में टंपरौरी तौर पर, इलाज चाहे आप्रेशन करे खातिर, ब्यक्ति के शरीर के कौनों हिस्सा के सुन्न कइ दिहल जाला चाहे ब्यक्ति बेहोश कइ दिहल जाला। एह अवस्था में दरद के एहसास ना होला, शरीर हिलावे डोलावे के छमता ना रहे ला, याद ना रहे ला कि का भइल। अइसन सुन्न भा बेहोशी के स्थिति पैदा करे वाली दवा सभ के एनेस्थेटिक आ एह काम में बिसेसग्य डाक्टर के एनेस्थीसिस्ट कहल जाला। मरीज जब एह दशा में रहे ला ओकरा के **एनेस्थेसाइज्ड** कहल जाला।

## संदर्भ

श्रेणी:सेहत
लीची

**लीची** एगो फल हवे जे बैज्ञानिक बर्गीकरण में *सैपिंडासियाई (Sapindaceae)* परिवार के *लीची* जाति के एकलौता प्रजाति हवे। एकर मूल अस्थान चीन के गुआंगडांग आ फुजान वाला इलाका बतावल जाला जहाँ एकरे खेती के परमान 1059 AD से मिले ला। ई उष्णकटिबंधी पौधा होला जेकर खेती चीन, भारत आ कुछ अउरी दक्खिन एशियाई देस सभ में प्रमुख रूप से कइल जाला।

लीची के फेड़ माझिल आकार के होला आ एह पर गोल-गोल फर लागे ला। पाक जाए पर सफेद रंग के रसदार गुद्दा आ कोइली होले। छिलका पर कुछ काँट नियर बुझाए वाला दानेदार उभार होखे लें। पाकल लीची के छिलका उतार के एकर सफेदका गुद्दा खाइल जाला।

कुछ समय पहिले लीची में कुछ अइसन तत्व होखे के खबर आइल रहल जेकरा से हाइपोग्लोसेमिया (ग्लूकोज के कमी) होखे आ बच्चा सभ के मौत होखे के दावा कइल गइल हालाँकि के बाद के कुछ रिचर्स संस्थान, जइसे कि राष्ट्रीय लीची अनुसंधान केंद्र यानी कि एनआरसीएल, एह दावा के खारिज क दिहलें।

## संदर्भ

श्रेणी:खाये जोग फल
श्रेणी:देसी फल
श्रेणी:उष्णकटिबंधीय फल
श्रेणी:उष्णकटिबंधीय बनस्पति
जूलियन असांज

thumb
**जुलियन पॉल असांज** (Julian Paul Assange; 3 जुलाई 1971) एगो आस्ट्रेलियाई कंप्यूटर प्रोग्रामर, पत्रकार आ विकिलीक्स के संस्थापक आ डाइरेक्टर बाड़े। वर्तमान में ई लंदन में गिरफ्तारी में बाड़ें आ एकरे ठीक पहिले ई सात सालन से लंदन में मौजूद इक्वाडोर के दूतावास में रहत रहलें।

असांज अमेरिकी सरकार से जुड़ल कुछ खुलासा जेकरे बाद से उनका पर अमेरिकी सरकार के खिलाफ़ षड्यंत्र के आरोप बा। अमेरिका के जस्टिस डिपार्टमेंट के आरोप ई बाटे की असांज पहिले रहल एगो अमेरिकी इंटेलीजेंस एनालिस्ट चेल्सी मैनिंग के मदद से गोपनीय दस्तावेज़ डाउनलोड कइलें।

असांज के निर्भीक पत्रकारिता आ पारदर्शिता खाती कई गो पुरस्कार आ इनाम भी मिल चुकल बाड़ें।

## संदर्भ

श्रेणी:ऑस्ट्रेलिया के लोग
श्रेणी:1971 में जनम
श्रेणी:जियत लोग
श्रेणी:इंटरनेट एक्टिविस्ट
श्रेणी:ऑनलाइन पत्रकार
श्रेणी:ओपन कंटेंट एक्टिविस्ट
पारसनाथ

**पारसनाथ** (माराङ बुरु) एगो पहाड़ी चोटी बा जे एही नाँव के पहाड़ी के हिस्सा हवे आ भारत में दक्कन के पठार के पूरबी हिस्सा, छोटा नागपुर के पठार के पूरबी भाग में मौजूद बा। ई झारखंड राज्य के गिरिडीह जिला में पड़े ले आ  ऊँचाई के साथ झारखंड राज्य के सभसे ऊँच अस्थान भी हवे।

चोटी पर परसिद्ध जैन मंदिर शिखरजी बाटे जे जैन धर्म में बहुत महत्व वाला तीरथ मानल जाला। मान्यता हवे कि कई गो तीर्थंकर लोग एही पहाड़ी के शिखर से मोक्ष प्राप्त कइल।

## संदर्भ

श्रेणी:झारखंड के भूगोल
कलम

230px|thumb|alt=कलम आ ओकर कुल्फीनुमा ढक्कन|एगो बॉलप्वाइंट कलम
**कलम** चाहे ***पेन*** (; पॆन) एगो औजार हवे जे लिखे खातिर या फिर चित्रकारी (ड्राइंग) करे खातिर इस्तेमाल होखे ला, एकरे जरिये सियाही के कौनों सपाट सतह पर, जइसे कि कागज पर, लगावल जाला। पुराना समय से बिबिध प्रकार के कलम के चलन बा जेह में नरकट के कलम, चिरई के पाँख से बनल कलम भी आज ले कुछ ख़ास काम में इस्तेमाल होलीं; बालपेन, फाउंटेन पेन, मार्कर पेन वगैरह आज्काल्ह इस्तेमाल होखे वाली प्रमुख पेन बाड़ी सऽ। रूलिंग पेन के इस्तेमाल सटीक चौड़ाई के लाइन खींचे में होखेला जबकि अब टेक्निकल पेन सभ के इस्तेमाल के चलन बा।

डिजिटल पेन, आम कलम सभ से अलग होला काहें की एह से सियाही के इस्तेमाल ना कइल जाला; एकरे काम (फंक्शन) के चलते एकरो के पेन जरूर कह दिहल जाला।

## संदर्भ

श्रेणी:लिखाई
पेमेंट कार्ड

**पेमेंट कार्ड** () फाइनेंस संबंधी संस्था सभ, जइसे कि बैंक, द्वारा जारी कइल जाए वाला एक किसिम के पेमेंट (भुगतान) बेवस्था हऽ जेह में कार्ड के जरिये कार्डधारी ब्यक्ति अपना खाता वगैरह से पइसा निकाल सके ला। एकरे अलावा इलेक्ट्रानिक फंड ट्रांसफर कइल जा सके ला। आम तौर पर बैंक केखाता चाहे क्रेडिट खाता से एटीएम के जरिये पइसा निकाले खाती अइसन कार्ड सभ के इस्तेमाल होला जिनहना के एटीएम कार्ड कहल जाला। खाता के प्रकार के हिसाब से ई डेबिट कार्ड चाहे क्रेडिट कार्ड कहालें। अइसन कार्ड सभ के आमतौर पर चलनसार नाँव सभ में एटीएम कार्ड, कैश कार्ड, मैक कार्ड, प्लास्टिक मनी वगैरह कहल जाला।

## संदर्भ

श्रेणी:बैंकिंग
एटीएम कार्ड

**एटीएम कार्ड** () एक किसिम के पेमेंट कार्ड होला जेकरे जरिये कार्ड के मालिक एटीएम से भुगतान ले सके ला। आमतौर पर प्लास्टिक से बनल एह कार्ड में चुंबकी पट्टी या फिर चिप लागल रहे ले जेह में कार्ड के नंबर आ कुछ अउरी जानकारी सहेजल होला। इनहन के कैश कार्ड, मैक (मनी एक्सेस कार्ड), क्लायंट कार्ड वगैरह भी कहल जाला।

## संदर्भ

श्रेणी:बैंकिंग
कैलवेरी

**गोलगोथा** चाहे **कैलवेरी** येरुशलम में ऊ अस्थान हवे जहाँ ईसाई कथा सभ (गौसेपल) के मुताबिक़ ईसा मसीह के सूली चढ़ावल गइल रहे।  बतावल जाला कि ओह समय के येरुशलम के देवाल के बहरें एगो ऊँच टेकरी पर यीशु के सूली दिहल गइल। एह अस्थान के वर्तमान पहिचान 'द चर्च आफ़ द होली सेपल्कर' के भीतर चिन्हित जगह के रूप में कइल जाला। ईसाई लोग खातिर ई पबित्र अस्थान हवे आ बहुत सारा लोग इहाँ जातरा करे ला आ एह चर्च में आ के प्रार्थाना करे ला आ माफ़ी माँगे ला।

कुछ बिद्वान लोग एह अस्थान के पहिचान परंपरागत रूप से मानल जाए वाली जगह आ चर्च से अलग हट के भी बतावे ला।

## संदर्भ

श्रेणी:ईसा मसीह
श्रेणी:येरुशलम
श्रेणी:बाइबिल में बर्णित अस्थान
ईस्टर

**ईस्टर** () एगो तिहुआर आ छुट्टी के दिन हवे जे ईसा मसीह के दुबारा जीवित होखे के उपलक्ष में मनावल जाला। न्यू टेस्टामेंट के मोताबिक यीशु सूली पर चढ़ावल जाए के तिसरा दिने दोबारा जिंदा भ गइल रहलें; जबकि येरुशलम के बाहर कैलवेरी में लगभग 30 AD में उनके शुक के दिने सूली पर चढ़ावल गइल रहे। ईसाई लोग ईस्टर से पहिले वाला हप्ता के पबित्र हप्ता (होली वीक) के रूप में मनावे ला; एही हप्ता में गुड फ्राइडे पड़े ला जहिया सूली दिहल गइल रहे। ईस्टर अतवार के मनावल जाला आ एकरे अगिला दिन के ईस्टर सोमार (ईस्टर मंडे) के रूप में मनावल जाला।

## संदर्भ

श्रेणी:ईसाई धर्म
भारत के जलवायु

**भारत के जलवायु** एह देस के बिसाल इलाका में भरपूर बिबिधता लिहले बा जहाँ टोपोग्राफी आ अउरी परभाव मिल के भारतीय जलवायु के बर्गीकरण के मुश्किल बना देलें। कर्क रेखा एह देस के लगभग बीचोबीच से हो के गुजरेले जे आमतौर पर उष्णकटिबंध के उत्तरी सीमा मानल जाले, हालाँकि हिमालय के परभाव जे उत्तरी हवा सभ के भारत में प्रवेश करे से रोक देला, लगभग एह पूरा देस के जलवायु के उष्णकटिबंधी जलवायु बना देला। खुद हिमालय के ऊँच अल्पाइन टुंड्रा जलवायु वाला इलाक के छोड़ दिहल जाय तब पूरा भारत गरम जलवायु वाला क्षेत्र में आ जाला जेह में थार के रेगिस्तान से ले के पूर्वोत्तर आ केरल के खूब बरखा वाला इलाका सामिल बाड़ें। एह तरीका से इहाँ उष्णकटिबंधी जलवायु में बरखा के मात्रा आ सीजनल पैटर्न के चलते बिबिधता देखे के मिले ला। मानसूनी परभाव इहाँ बरखा के सीजनल बितरण के परभावित करे ला। एही कारण भारत के जलवायु के कुछ लोग उष्णकटिबंधी मानसूनी जलवायु के रूप में जनरलाइज करे ला।

कोपेन के वर्गीकरण के हिसाब से इहाँ छह गो मुख्य जलवायु प्रकार बाने जेह में पच्छिमी सूखा आ अधसूखा इलाका, आ उत्तर में हिमालय के अल्पाइन टुंड्रा वाला इलाका के अलावा बाकी सगरी जलवायु प्रदेश गर्म प्रदेश में रखल जालें जिनहन के वर्गीकरण में बरखा के भूमिका बा।

## प्रकार
# गरम रेगिस्तानी (BWh)
# उष्णकटिबंधी अधसूखा आ स्टेपी (BSh)
# नम उपोष्णकटिबंधी, जाड़ा शुष्क (Cwa)
# उष्णकटिबंधी सवाना (Aw)
# उष्णकटिबंधी मानसूनी (Am)
# उपोष्णकटिबंधी ऊँचभूमी के जलवायु (Cwb)

## सीजन

भारतीय मौसमबिज्ञान बिभाग (IMD) चार गो जलवायु सीजन चिन्हित करे ला:
* **जाड़ा**, के सीजन दिसंबर से फरवरी ले रहे ला। एह दौरान दिसंबर आ जनवरी सभसे ठंढा महीना होलें जब भारत के उत्तरी हिस्सा में तापमान होला आ दक्खिनी भारत के मुख्य इलाका के ओर तापमान बढ़त जाला आ  तक रहे ला।
* **गर्मी** चाहे **प्री-मानसून** के सीजन, मार्च से मई ले रहे ला। अप्रैल के अंत आ मई के महीना सभसे गरम रहे लें। एह दौरान तापमान के आसपास रहे ला।
* **मानसून** चाहे **बरखा** के सीजन, जून से सितंबर ले रहे ला। एह दौरान दक्खिनी-पच्छिमी मानसून के परभाव में पूरा इलाका में बरखा होले। 
* **पोस्ट-मानसून** चाहे **शरद** (autumn), जे अक्टूबर से नवंबर भर रहे ला। उत्तरी आ उत्तरी पच्छिमी भारत में एह दौरान आसमान में बदरी ना रहे ला। तमिलनाडु के पूरबी हिस्सा में साल भर के सभसे जादे बरखा एही सीजन में होले जब ई इलाका लौटानी के मानसून भा उत्तर-पूरबी मानसून के परभाव में रहे ला।

हिमालय परबत के राज्य सभ में एगो अउरी बेसी सीजन होला, बसंत (Spring) जे जाड़ा के बाद, ओह समय होला जब बाकी भारत में गर्मी के सीजन के शुरुआती कुछ हप्ता के समय होला।

परंपरागत रूप से उत्तर भारत के लोग छह गो ऋतु में साल के बाँटे ला: बसंत, ग्रीष्म, वर्षा, शरद, हेमंत आ शिषिर। ई छहों रितु हिंदू महीना सभ के आधार पर बाँटल जाला। हर रितु के दू गो महीना होला।

## संदर्भ


जलवायु
श्रेणी:जलवायु
शत्रुघ्न सिन्हा

thumb|शत्रुघ्न सिन्हा
**शत्रुघ्न सिन्हा** (जनम 9 दिसंबर 1945) एगो भारतीय फिलिम एक्टर आ राजनीतिक नेता बाड़ें। 1969 में आपन फिलिमी कैरियर शुरू करे वाला सिन्हा बहुत सारा फिलिम सभ में एक्टिंग क चुकल बाने आ अवार्ड जीत चुकल बाने। लोक सभा आ राज्य सभा में सांसद रहे के अलावा केंद्र सरकार में अटल बिहारी वाजपेयी सरकार में स्वास्थ आ परिवार कल्याण कैबिनेट मंत्री रहल बाने आ वर्तमान में भारतीय जनता पार्टी के टिकट पर 2019 के आम चुनाव लड़ रहल बाने।

## संदर्भ

श्रेणी:बिहार के लोग
श्रेणी:जियत लोग
श्रेणी:1945 में जनम
पंचेन लामा

230px|thumb|पहिला पंचेन लामा
**पंचेन लामा** तिब्बती बौद्ध धरम के गेलुगु परंपरा में एगो बहुत महत्त्ववाला पद हवे आ पंचेन लामा के आध्यात्मिक रूप से दलाई लामा के बाद दुसरहा अस्थान होला। पंचेन लामा के बुद्ध के अइसन अवतार मानल जाला जे ज्ञान के अँजोर स्वरुप होखे जबकी दलाई लामा करुणा वाला रूप के अवतार मानल जालें। बौद्ध धरम के ई शाखा पुनर्जनम में बिस्वास रखे ले आ मानल जाला कि दलाई आ पंचेन लामा लोग बेर-बेर अवतार लेला।

पंचेन शब्द *पंडित* आ *चेनपो* के मिला के बने ला जेकर शाब्दिक अरथ महान बिद्वान होला।

वर्तमान में पंचेन लामा के चीन के सरकार तबे कब्जा में ले लिहले रहल जब ऊ लरिका रहलें आ दलाई लामा उनके पंचेन लामा होखे के पहिचान कइलें।

## संदर्भ

श्रेणी:तिब्बत
श्रेणी:बौद्ध धर्म
दलाई लामा

**दलाई लामा** तिब्बती बौद्ध धरम के गेलुग शाखा के एगो धार्मिक आध्यात्मिक पदवी हवे। ई शाखा पुनर्जनम में बिस्वास करे ले आ दलाई लामा एह शाखा के सभसे बड़ आध्यात्मिक गुरु मानल जालें। दलाई लामा के बुद्ध के अवलोकितेश्वर रूप के अवतार मानल जाला, मने कि बुद्ध के करुणा वाला रूप के अवतार। वर्तमान में 14वाँ दलाई लामा एह पदवी पर बाड़ें जे तिब्बत से बहरें भारत में निर्वासित जीवन बिता रहल बाड़ें।

17वीं सदी में 5वाँ दलाई लामा के समय से, इनके व्यक्तित्व हमेशा से तिब्बत राज्य के एकीकरण के प्रतीक रहल बा, जहाँ ऊ बौद्ध मूल्य आ परंपरा सभ के प्रतिनिधित्व कइले बाड़ें। दलाई लामा गेलुक परंपरा के एगो महत्वपूर्ण हस्ताक्षर रहलें जे मध्य तिब्बत में राजनीतिक आ संख्यात्मक रूप से प्रमुख रहलें, बाकी इनके धार्मिक अधिकार साम्प्रदायिक सीमा से बाहर निकल गइल। जबकि कौनों भी धार्मिक परंपरा में इनके कौनों औपचारिक भा संस्थागत भूमिका ना रहल, जिनहन के नेतृत्व उनके खुद के उच्च लामा लोग करत रहल, ऊ तिब्बती राज्य के एकीकरण करे वाला प्रतीक रहलें, कौनों बिसेस स्कूल से ऊपर बौद्ध मूल्य आ परंपरा सभ के प्रतिनिधित्व करे वाला रहलें। दलाई लामा के एगो विश्वव्यापी आकृति के रूप में पारंपरिक कार्य, जवन अलग-अलग धार्मिक आ क्षेत्रीय समूहन के एक साथ रखले बा, चौदहवाँ दलाई लामा द्वारा उठा लिहल गइल बा। ऊ निर्वासित समुदाय में साम्प्रदायिक आ अउरी बिभाजन सभ के दूर करे के काम कइले बाड़ें आ तिब्बत आ निर्वासित दुनों जगह तिब्बती लोग खातिर तिब्बती राष्ट्रवाद के प्रतीक बन गइल बाड़ें।

## संदर्भ

श्रेणी:तिब्बत
श्रेणी:बौद्ध धर्म
राष्ट्रीय आय

**राष्ट्रीय आय** अर्थशास्त्र के कांसेप्ट हवे जेकरे तहत कई किसिम के पैरामीटर आवे लें, जे सब कौनों देस भा इलाका में कुल आर्थिक कामकाज भा उत्पादन (आउटपुट) के माप के रूप में इस्तेमाल होखे लें। सकल घरेलू उत्पाद (जीडीपी), सकल राष्ट्रीय आय (जीएनआइ) नियर अइसन कई गो पैरामीटर बाड़ें जिनहन के इस्तेमाल राष्ट्रीय आय के नापे खाती होखे ला।

राष्ट्रीय आय के माप के तहत सगरी उत्पादन के कीमत मुद्रा (Money) के रूप में नापल जाला। एह प्राचल सब के इस्तेमाल आर्थिक संबृद्धि (इकोनामिक ग्रोथ) के नाप के रूप में भी इस्तेमाल होला।

## संदर्भ

श्रेणी:अर्थशास्त्र
श्रेणी:मैक्रोइकोनॉमिक्स
आर्थिक संबृद्धि

**आर्थिक संबृद्धि** (; *इकोनामिक ग्रोथ*) कौनों अर्थब्यवस्था में होखे वाला कुल उत्पादन के मौद्रिक मूल्य (मुद्रा स्फीति के एडजस्टमेंट के बाद) में समय के साथे होखे वाली बढ़ती हवे। परंपरागत रूप से ई वास्तविक जीडीपी के परसेंट के रूप में भइल बढ़ती के रूप में नापल आ बतावल जाला।

## इहो देखल जाय
* आर्थिक बिकास

## संदर्भ

श्रेणी:अर्थशास्त्र
श्रेणी:मैक्रोइकोनॉमिक्स
पबजी

***प्लेयरअननोन्स बैटलग्राउंड्स*** () इसका फुल फॉर्म प्लेयरनकाउन का बैटलग्राउंड है। यह एक एक्शन बेस्ड गेम है जिसे कंप्यूटर और स्मार्टफोन में ऑनलाइन खेला जा सकता है। पबजी  (PUBG) के नाँव से ढेर जानल जाला, एगो ऑनलाइन, मल्टीप्लेयर, बैटल रोयाल बीडियो गेम हवे जे कंप्यूटर, प्लेस्टेशन आ मोबाइल फोन (एंड्राइड आ आइओएस) पर खेलल जाला। एकर प्रकाशन (पब्लिशिंग) पबजी कार्पोरेशन द्वारा कइल जा रहल बा जे दक्खिनी कोरिया के कंपनी ब्लूहोल के सब्सिडरी कंपनी हवे। गेम के मूल रूप से बनावे वाला ब्रैंडन "प्लेयरअननोन" ग्रीन हवें। एह गेम के बनावे के प्रेरणा उनका के 2000 के जापानी फिलिम *बैटल रोयाल* से मिलल आ ऊ एकरा के अलग से स्टैंडअलोन गेम के रूप में बिकसित कइलें।

ऑनलाइन गेम हवे जे में एगो दीप पर 100 खेलाडी एक साथ पैराशूट से कूदे लें आ बैटल रोयाल गेम के आम तरीका के तरे हथियार आ उपयोगी चीज हासिल क के एक दुसरे के मारे के कोसिस करे लें; आखिरी जिंदा बचे वाला ब्यक्ति या टीम के बिजयी घोषित कइल जाला।

गेम के पहिला रिलीज मार्च 1991 में माइक्रोसॉफ्ट विंडोस़ खातिर भइल जबकि ऍक्सबाक्स खातिर आ मोबाइल खातिर ई 2018 में रिलीज भइल। भारत, नेपाल आ ईराक नियर कई देस सभ में एह गेम पर प्रतिबंध भी लाग चुकल बा जेकर आधार एह गेम के खतरनाक आ नोकसानदेह होखल आ आदती हो जाए वाला होखल बतावल गइल रहे।

## वर्शन रिलीज
### Versions overview

## इहो देखल जाय
* गरेना फ्री फायर
* बैटलग्राउंड्स मोबाइल इंडिया (BGMI)

## नोट


## संदर्भ

## बाहरी कड़ी

* 
* 

श्रेणी:बीडियोगेम
बैटल रोयाल गेम

**बैटल रोयाल** बीडियोगेम सभ के एगो बिधा (जेनरे) हवे। एह गेम सभ में कई खेलाड़ी एक साथ एक दुसरे के खिलाफ खेले लें आ जिंदा बचल रहे (सर्वाइवल), खोज, साम्हने वाला के मारल (शूट कइल) वगैरह खेल के हिस्सा होलें। खेल के सुरुआत में खेलाड़ी लोग के लगे बहुत कम या कुच्छू ना होखे ला आ हथियार आ औजार सभ खोजे के पड़े ला। अंतिम जिंदा बचे वाला ब्यक्ति भा टीम बिजयी होले। एगो अउरी खासियत प्लेजोन बाटे जेकरे चलते खेल के एक्टिव इलाका छोट होखत जाला जवना से कि लड़रहल खेलाड़ी लोग के आमना-सामना हो सके।

एह किसिम के गेम सभ के ई नाँव जापानी फिलिम *बैटल रोयाल* के नाँव पर पड़ल जे साल 2000 में आइल रहल आ अइसने कांसेप्ट पर आधारित कहानी रहल। वर्तमान में टेंसेंट गेम्स के *[[पबजी]]* (PUBG) नियर कई गो बैटल रोयाल गेम बहुत पापुलर बाड़ें। भारत में पबजी पर लागल बैन के बाद हाले में, जुलाई 2021 में, क्राफ्टोन कंपनी द्वारा *[[बैटलग्राउंड्स मोबाइल इंडिया]]* (BGMI) गेम रिलीज कइल गइल बा जे एही तरीका के गेम हवे आ खास भारत खातिर डेवलप कइल गइल बा।

## इहो देखल जाय
* *[[बैटलग्राउंड्स मोबाइल इंडिया]]* (BGMI)
* *[[पबजी]]* (*प्लेयरअननोन्स बैटलग्राउंड्स*) (PUBG)
* *[[गरेना फ्री फायर]]*
गोंडी भाखा

**गोंडी** एगो मध्य-दक्खिन के द्रविडिय भाषा हऽ, जेकरा बीस लाख गोंड लोग बोलेला। हेकरा मध्य प्रदेश, गुजरात, तेलंगाना, महाराष्ट्र, छत्तीसगढ़ आऊर आंध्र प्रदेश मे बोलल जाला। भले ई गोंड लोगन के भाषा हऽ बाकिर हेकरा लमसम २०% गोंड लोग बोलेला जे हेकरा ओराए के कगार प आन दिहले बा। गोंडी लगे बिशाल लोक साहित्य बाटे।

## बिशेसता

एह मे दु गो लिंग होखेला, जेमे से एगो पुलिंग होला आ दूसरका पूलींग ना होखेला, माने स्त्रिलींग आउर नपूँसक के एक्के गो लिंग मानल जाला।

## बोली

गोंडी के कय गो बोली के अबही कोनो पता नइखे, बाकिर कुछु महत्वपूर्ण बोली के नाम दोरला, कोया,मादिया,मूरिया आउर राज गोंड हवन स। उत्तर-पक्खीम आ दक्खिन-पूरब के बोली मे कुछो |ध्वनिबैज्ञानिक अंतर होखेला। उत्तर आउर पक्खिम के गोंडि मे 'स' बाटे बाकिर दक्खिन आ पुरुब मे बदल के 'ह' भ गइल बा, कोनो कोनो बोली मे तऽ ई ओराइए गइल बाटे। आउर सभ गोंडी के बोली मे 'र' के 'ल' हो गइल बा।

## स्रोत
सी (प्रोग्रामिंग भाषा)

**सी** एगो सामान्य उद्देश्य संगनक क्रमदेशक भाषा हऽ। सी जंत्रिक भासा भासा मे बड़ी आसानी से अनुवादित हो जाला। बी के बाद सी प्रोग्रामिंग भासा के बेल प्रयोगशाला के डेनिस रिची 1972 से 1973 के मधे बनवलें।

श्रेणी:प्रोग्रामिंग भाषा
खुदाबादी लिपि

**खुदाबादी** लिपि सिंधी भाषा लिखे बदे भारतीय सिंधी जन परयोग करेला। हेकरा हथवांकी चाहे वारांगी ओ कहल जाला। खुदाबादी सिंधी लिखे बदे परयोग होखे वाला तीनगो मे ले एगो लिपी हऽ, आउर दुगो लिपि के नांव देवनागरी आ फारसी लिपि बाटे। हेकर परयोग सिंधी बयपारी लोग करत रहे जेकरा चलते मय जानकारी दोसर राज्य सभ से सुरक्षित रहत रहे।

## संदर्भ

श्रेणी:ब्राह्मी से बिकसित लिखाई
कन्हैया कुमार

**कन्हैया कुमार** एगो राजनीतिक नेता बाड़ें जे जवाहरलाल नेहरू विश्वविद्यालय (जेएनयू) के छात्रसंघ के अध्यक्ष रह चुकल बाड़ें। जेएनयू में कन्हैया कुमार आल इंडिया स्टूडेंट्स फेडरेशन (AISF) नाँव के छात्र संगठन के नेता रहलें जे कम्युनिस्ट पार्टी के नजदीकी मानल जाला। ई जेएनयू के अपना कार्यकाल में एगो बिबादित छात्र नेता रहलें आ फरवरी 2019 में इनका के एह युनिवर्सिटी से डाक्टरेट (पीएचडी) के डिग्री मिलल।

कुमार 2019 के भारतीय आम चुनाव में बेगूसराय लोकसभा सीट से प्रत्याशी बाड़ें आ एह सीट से ई भारतीय कम्युनिस्ट पार्टी के टिकट पर लड़ रहल बाने।

## संदर्भ

## बाहरी कड़ी
* सौतिक बिस्वास, Kanhaiya Kumar: India's most loved and loathed student, बीबीसी न्यूज, 11 मार्च 2016.
* "Where is this Self-Proclaimed Nationalism Coming From?" — कन्हैया कुमार के जेएनयू में भाषण (अंश) , *[[इकोनामिक एंड पोलिटिकल वीकली]]*, 5 मार्च 2016. 
* कन्हैया के भाषण ने ख़ूब बटोरी सुर्खियां, रिहाई के बाद कन्हैया के भाषण के कभरेज पर लेख, बीबीसी हिंदी, 4 मार्च 2016. 
* जानिए वे कन्हैया कुमार से नफ़रत क्यों करते हैं ? , हस्तक्षेप डॉट कॉम, 14 अप्रैल 2019. 

श्रेणी:भारत के लोग
श्रेणी:जियत लोग
श्रेणी:1987 में जनम
श्रेणी:बिहार के लोग
श्रेणी:भारत के राजनीतिक नेता
मटर पनीर

**मटर पनीर** एगो उत्तर भारतीय शाकाहारी पकवान हवे जे पनीर के साथे मटर के मुख्य रूप से इस्तेमाल कइ के बनावल जाला। एह में पियाज आ टमाटर के रसा लगावल जाला आ आमतौर पर गरम मसाला डाल के रसेदार तरकारी के रूप में बने ला। एकरा साथे रोटी, नान, कुल्चा आ भात परोसल जाला। मेन कोर्स में ई  भात-दाल-रोटी के साथे सब्जी के रूप में भी परोसल जाला।

गरम मसाला आ टमाटर के ग्रेवी (रसा) एकर बिसेसता होला। 

## इहो देखल जाय
* शाही पनीर
* कड़ाही पनीर
* पालक पनीर
* शाही पनीर
* पनीर बटर मसाला
* पनीर पसंदा
* पनीर टिक्का

## संदर्भ

श्रेणी:उत्तर प्रदेशी पकवान
श्रेणी:उत्तर भारतीय पकवान
श्रेणी:बिहार के खाना
श्रेणी:पनीर के भारतीय पकवान
शाही पनीर

**शाही पनीर** एगो उत्तर भारतीय शाकाहारी पकवान हवे। ई एक किसिम के सब्जी भा तरकारी हवे जेह में पनीर मेन आइटम होला आ ओकरा के गाढ़ मुगलई रसा (ग्रेवी) में बनावल जाला। ग्रेवी के बनावे में टमाटर, मलाई आ भारतीय गरम मसाला सभ के इस्तेमाल होला।

एकरा के रोटी, नान आ अउरी भारतीय रोटी, कुल्चा सभ के साथे खाइल जाला। मेन भोजन में ई सब्जी/ तरकारी के रूप में भी इस्तेमाल होला। एकर बिसेसता एकर गाढ़ सुरुआ (ग्रेवी) होला जे मुगलई इस्टाइल में बनावल जाला।

## इहो देखल जाय
* मटर पनीर
* कड़ाही पनीर
* पालक पनीर
* पनीर बटर मसाला
* पनीर पसंदा
* पनीर टिक्का

श्रेणी:उत्तर भारतीय पकवान
श्रेणी:उत्तर प्रदेशी पकवान
श्रेणी:पनीर के भारतीय पकवान
प्रोग्रामिंग भाषा

**प्रोग्रामिंग भाषा** एगो औपचारिक भाषा ह जेह मे आदेशन के संग्रह होला जेकरा चलते कुछु परिनाम मिलेला। प्रोग्रामिंग भाषा के कंप्यूटर प्रोग्रामिंग मे एल्गोरिथम लागू करे बदे होखेला।

श्रेणी:कंप्यूटर प्रोग्रामिंग
श्रेणी:कंप्यूटर बिज्ञान
दीदारगंज यक्षी

**दीदारगंज यक्षी** के मौर्य कला के सभसे नीमन उदाहरन मानल जाला  । हेकरा दूसरका सतबदी इशा पूर्व के मानल जाला। 

## संदर्भ
इंटरनेट आर्काइव

**इंटरनेट आर्काइव** () सैन फ्रांसिस्को में मौजूद एगो नान-प्राफिट डिजिटल लाइब्रेरी बाटे। एह लाइब्रेरी में बहुत सारा वेबसाइट, साफ्टवेयर, म्यूजिक, बीडियो, आ हजारन गो पब्लिक डोमेन वाली किताब वगैरह के संग्रह बा जे केहू भी देख आ डाउनलोड क सके ला। एह पर फ्री सामग्री अपलोड भी कइल जा सके ला हालाँकि, एकर जादेतर सामग्री एकरे वेब क्राउलर सभ द्वारा ऑटोमेटिक तरीका से अपलोड होखे ला।

एगो लाइब्रेरी होखे के अलावा ई एगो एक्टिविस्ट के काम भी करे ला जेकर मकसद फ्री आ खुला इंटरनेट बाटे। एह लाइब्रेरी के मूल वाक्य हवे "*युनिवर्सल एक्सेस टू आल नालेज*"।

## नोट


## संदर्भ

श्रेणी:डिजिटल लाइब्रेरी
लाइब्रेरी

**लाइब्रेरी** अइसन स्रोत होला जहाँ जानकारीपरक चीज के बाकायदा रखरखाव से सहेज के रखल गइल होला जवना के मेंबरशिप लेवे वाला लोगन के भा मै आम जनता खातिर उपलब्ध करावल जाला कि ऊ जानकारी ले चहुँप सके, इशू करा के पढ़ देख सके। ई कौनों भौतिक रूप में कौनों जगह पर स्थित हो सके ला या फिर डिजिटल-वर्चुअल हो सके ला, या दुनों किसिम के हो सके ला। आमतौर पर लाइब्रेरी में किताब, जर्नल, पत्रिका, अखबार, आडियो, बीडियो वगैरह के सहेजल गइल होला।

## संदर्भ


श्रेणी:जानकारी
श्रेणी:किताब
वाल्ट डिज्नी

**वाल्टर एलियास डिज़्नी** (; 5 दिसंबर 1901 – 15 दिसंबर 1966) एगो अमेरिकी ब्यव्सायी, एनीमेशन निर्माता, फिलिम प्रोड्यूसर आ आवाज के एक्टर रहलें। अमेरिकी कार्टून फिलिम इंडस्ट्री में ऊ कई गो नया प्रयोग कइलें आ एह बिधा के अगुआ लोग में गिनल जालें। फिलिम प्रोड्यूसर के रूप में, इनका फिलिम के 59 गो नामांकन आ 22 गो आस्कर मिलल जे अबतक ले रिकार्ड बाटे। दू बेर इनके गोल्डन ग्लोब अवार्ड मिलल आ एक ठो एमी अवार्ड।

श्रेणी:अमेरिका के लोग
श्रेणी:1901 में जनम
श्रेणी:1966 में निधन
श्रेणी:अमेरिकी एनीमेशन फिलिम प्रोड्यूसर
नेपोलियन

**नेपोलियन बोनापार्ट** (; 15 अगस्त 1769 – 5 मई 1821) एगो फ्रांसीसी स्टेट्समैन आ मलेटरी नेतृत्व कर्ता रहलें। ई इटैलियन मूल के फ्रांसीसी रहलें जे फ्रांस के क्रांति के दौरान ऊपर उठलें आ फ्रांसीसी क्रांति जुद्ध सभ में इनके अहम भूमिका रहल। ई 1804 से 1814 ले फ्रांस के सम्राट (एम्परर) रहलें, आ ओकरे बाद भी कुछ दिन खातिर एह पड़ पर रहलें। इनके द्वारा लड़ल गइल जुद्ध सभ के सीरीज के "लेपोलियानिक वार्स" के नाँव से जानल जाला जेकरे दौरान ई यूरोप आ पूरा दुनियाँ के राजनीति के परभावित कइलें।

कोर्सिका में जनमल नेपोलियन के, अंत में वाटरलू के लड़ाई में हार भइल आ ब्रिटिश ताकत इनका के सेंट हेलेना में निर्वास दिहलें जहाँ 51 बरिस के उमिर में इनके निधन भइल।